Jore Mela (Shaheedi Din Guru Arjan Dev Ji Maharaj) 2019 | Lahore - Bookitnow.pk
Jore Mela (Shaheedi Din Guru Arjan Dev Ji Maharaj) 2019
16, Jun 2019 | 09:30:00 | Gurdwara Dehra Sahib Sri Guru Arjan Dev
Host are Pakistan Sikh Gurdwara Parbandhak Committee & Evacuee Trust Property Board lumineers in Tulsa OK
the cost of veneers Oyster Bay New York
snap on smile in 91911
veneer dental 94947
veneers average cost in woodland hills California Dr MJ du Plessis Gereformeerde Kerk Bellville Datum: 26 Oktober 2003 (aand)
Skrifberyming 10:1, 5, 6
Skriflesing: Lees verskeie gepaste gedeeltes uit 1 Korintiërs 15.
Teks: 1 Korintiërs 15: 55-58; Kategismus Sondag 17.
Daar is dikwels ’n groot spanning tussen die gawes wat ons ontvang het in Christus, en ons daaglikse lewe. Ons het feitlik daagliks ’n geweldige worsteling met die dood aan die gang.
Ons lees en hoor gereeld van nuwe medisynes wat op die mark kom om sekere siektes beter te beveg.
Daar is gereeld advertensies oor die radio wat sê dat kanker en allerhande ander soorte siektes al oorwin is, en dat mense wat dit het, hoop moet hê op lewe en herstel.
Alles gaan daaroor dat mense nie graag wil sterf nie.
1. Die mens se eie magteloosheid teen die dood
2. Magteloos, maar verlos
Dit is nie sonder rede dat ons aardlinge so worstel met die dood nie. Die dood is werklik ’n magtige vyand. Die dood is die koning van verskrikking, en daarom is dit in staat om vrees en angs by ons op te wek.
As daar een plek is waar mens die dood in sy geweld en in sy finaalheid skerp beleef, is dit wanneer die dokter vir jou sê dat jy ’n ongeneeslike siekte het, en dat die tydglas vir jou begin leegloop.
Of wanneer ons langs ’n graf staan waar ’n mens onder die grond gebêre word, en ons heeltemal sonder hom of haar daar moet wegstap.
Daar is ook geen skepsel wat die dood kan oorwin nie. Nie in die hemel nie, en ook nie op die aarde nie. Daarom kom die Almagtige God self as ’n mens aarde toe en Hy oorwin die dood.
Hy doen dit op so ’n manier dat ons nie daaroor hoef te wonder nie!
Dit was iets soos die keer toe Simson Gasa se poorte met geweld afgebreek en gaan weggooi het – groter as dit het Jesus met sy dood en opstanding die dood oorwin.
Dit is waarvan ons lees in 1 Korintiërs 15 – dinge wat so skerp in kontras staan met wat ons van die dood ken. Dis asof die Here uitroep:
Julle worstel nog steeds met die dood! Besef julle nie dat die dood al oorwin is nie!
Die dood het heeltemal ’n gedaanteverandering en selfs ’n wesensverandering ondergaan deur die kruiswerk van die Here Jesus Christus!
Die dood het nie meer ’n angel nie, want julle lewe tot in ewigheid.
Die mense het verbysterd gestaan toe Lasarus uit sy graf uitgekom het, en toe die jongeling van Naïn opgewek is uit die dood. Maar die mag van die hel het verstyf toe Jesus, die Onoorwinlike, uit die dood opgestaan het, en daarmee ook ons opstanding verseker het.
Dit is waarom daar in 1 Korintiërs 15 vir die dood gevra word: Waar is jou angel nou?
Die eerste belangrike saak wat ons hier moet onthou, is dat Jesus die dood werklik oorwin het, en dat hierdie oorwinning van Hom die seël is van ons regverdiging.
Die dood sal nooit weer oor die ware gelowige vrees kan uitoefen nie, want vir die ware gelowige is die poorte van die hel afgebreek soos Gasa s’n.
Daarom is vers 57 so belangrik:
Maar God sy dank, wat ons die oorwinning gee deur ons Here Jesus Christus.
Dit gaan in hierdie sin daaroor dat ons God dank daaroor dat Jesus die dood oorwin het.
Dit gaan veral daaroor dat ons in hierdie oorwinning deel deur Jesus Christus.
Die punt is net dat God deur Jesus Christus vir ons die ewige lewe gee!
Kom ek stel dit baie eenvoudig:
Die Here Jesus het met sy oorwinning oor die dood, ook tergelykertyd ons dood oorwin.
Dit beteken dat die Here ons, wat glo,
wanneer ons sterwe dadelik in sy heerlikheid inneem,
en op die dag van die wederkoms ook ons liggame weer uit die aarde gaan terughaal en weer met ons siele gaan verenig.
Maar nou moet u onthou dat opstanding tot die ewige lewe en geregtigheid voor God bymekaar behoort.
Die Here wek net diegene op wat deur sy verdienste geregverdig is tot die ewige lewe.
Hierdie mense word in die Bybel op verskillende maniere beskryf:
Hulle word soms uitverkorenes genoem,
en op ander plekke weer ware gelowiges.
Johannes noem hulle dié wat die Here Jesus ”aangeneem” het.
Die laaste verse van Romeine 4 en die eerste paar verse van Romeine 5 vertel hoe dit gebeur dat ons (uitverkorenes/ware gelowiges) deur Jesus geregverdig word.
Daar staan dat Jesus oorgelewer is ter wille van ons misdade en opgewek is ter wille van ons regverdigmaking.
Daar word ook vertel dat ons hierin deel kry deur die geloof.
Omdat ons uit die geloof geregverdig is, het ons vrede by God deur Jesus Christus, want ons het deur Jesus Christus toegang gekry om in die Here se genade te kan staan.
Hierdie oorwinning van Jesus oor die dood beweeg ons tot ’n nuwe lewe. Die feit is dat ons daarin die seël van ons regverdigheid het.
Prakties beteken dit dat ons ons nie daarin kan roem dat ons glo en dat die Here vir ons die dood oorwin het, terwyl ons volhard in ons sondes nie!
Die vreugde wat ons beleef as ons verstaan wat hierdie verlossing werklik is, en wat dit vir ons beteken, dwing ons om ons lewe te verander.
Dit is nie buite ons bereik om teen die sonde te stry nie, want Christus onderhou ons hierin.
Hy gee ons die krag deur die Heilige Gees.
Hy lei ons ook deur die Heilige Gees, want deur die Heilige Gees woon Hy ook in ons.
Dink altyd aan die toekomsmoontlikheid wat hierdie doodsoorwinning van Jesus vir ons almal inhou.
Ons worstel menslikerwys nog elke dag met die dood, en die angs van die dood.
Maar ons hoef nie meer in hierdie angs vasgevang te wees nie, omdat die dood werklik nou net ’n deur geword het waarmee ons van hierdie lewe af deurloop na die ewige lewe by God toe.
Die volle toekomsbelofte wat ons dus het, is dat ons in die hiernamaals met liggaam en siel by die Here sal wees.
Intussen leef ons met die wete dat die siekte ons liggaam kan afbreek, en moontlik kan laat sterf, maar werklik doodgaan kan ons nooit, omdat ons lewe in Jesus Christus tot in ewigheid.
Slotpsalm: 143:1, 9
Datum: 26 Oktober 2003 (aand)